
UZNESENIE VLÁDY SLOVENSKEJ REPUBLIKY

č. 734
z 27. októbra 2010
k návrhu Dohody medzi vládou Slovenskej republiky a vládou Izraelského štátu o spolupráci v otázkach verejnej bezpečnosti
	Číslo materiálu:
	39570/2010

	Predkladateľ:
	minister vnútra


Vláda
A. súhlasí
A.1. s uzavretím Dohody medzi vládou Slovenskej republiky a vládou Izraelského štátu o spolupráci v otázkach verejnej bezpečnosti (ďalej len „dohoda”) podľa predloženého návrhu,

A.2. s tým, že jej dohoda nebude po podpise znovu predložená;

B. splnomocňuje

ministra vnútra
a ako alternátov štátneho tajomníka Ministerstva vnútra SR a mimoriadneho a splnomocneného veľvyslanca SR v Tel Avive

B.1. na podpis dohody;

C. ukladá

ministrovi vnútra

C.1. po podpise dohody požiadať ministra zahraničných vecí vykonať príslušné opatrenia spojené s nadobudnutím platnosti dohody,

C.2. požiadať ministra zahraničných vecí zabezpečiť uverejnenie oznámenia o uzavretí dohody v Zbierke zákonov SR.

Vykonajú:
minister vnútra 
minister zahraničných vecí 

